**Nota informativă**

**la proiectul de ordin** **cu privire la aprobarea** **Procedurii**

**privind eliberarea pașaportului fitosanitar pentru plantele,**

**produsele vegetale si bunurile conexe supuse controlului fitosanitar**

|  |
| --- |
|  **Denumirea autorului şi, după caz, a participanţilor la elaborarea proiectului** |
| Ministerul Agriculturii și Industriei Alimentare  |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul de ordin cu privire la aprobarea Procedurii este elaborat cu scopul executării art.30, alin. (4) din Legea nr. 228/2010 **cu privire la protecţia plantelor şi la carantina fitosanitară și punerii în aplicare a prevederilor** art. 29-31 din Legea menționată, **armonizată la** Directiva 2000/29/CE a Consiliului din 8 mai 2000 privind măsurile de protecţie împotriva introducerii în Comunitate a unor organisme dăunătoare plantelor sau produselor vegetale. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Elaborarea proiectului Procedurii nu reprezintă un exerciţiu de transpunere directă a legislaţiei UE, însă, se impune pentru executarea art. 3, alin.2), lit. g) din Legea nr. 228/2010.  |
| **4. Principalele prevederi ale proiectului şi evidenţierea elementelor noi** |
| Procedura propusă va permite implementarea normelor privind controlul și eliberarea pașaportului fitosanitar *(care, conform noțiunii din Legea nr. 228/2010 repezintă o etichetă și nu un act permisiv* și descrie metodologic:- cerințele față de efectuarea controlului fitosanitar;- eliberarea actului privind controlul fitosanitar;- eliberarea pașaportului fitosanitar pentru plantele, produsele vegetale și bunurile conexe specificate, autohtone și pentru cele importate din alte țări;- evidența pașapoartelor eliberate, alte cerințe ce vizează pașaportul.Pentru punerea în aplicare a Procedurii, proiectul prevede modelele cererii, Registrelor de evidență a pașapoartelor eliberate și modelul pașaportului, conform anexei nr. 4 la Hotărârea Guvernului nr. 333/2018. |
| **5. Fundamentarea economico-financiară** |
| Obținerea pașaportului fitosanitar, implică costuri:Pentru autoritatea statului - cheltuieli ce țin de elaborarea și publicarea ordinului în Monitorul Oficial al RM.Pentru agenții economici:- costuri directe pentru controlul fitosanitar și pentru eliberarea paşaportului fitosanitar, conform Nomenclatorului serviciilor prestate de Agenţia Naţională pentru Siguranţa Alimentelor şi tarifele la acestea, aprobat prin Hotărârea Guvernului nr. 90/2019.- pentru multiplicarea pașaportului (etichetă autoadezivă sau cu ataș), în funcție de necesitate *(numărul loturilor, gradul de divizare a acestora, numărul transporturilor, altele).*- pentru investigații de laborator în cazul depistări infectării/infestării cu organisme dăunătoare, conform tarifelor aprobate.  |
| **6. Modul de încorporare a actului în cadrul normativ în vigoare** |
| Aprobarea Procedurii vine întru implementarea prevederilor cadrului normativ în domeniu și nu implică modificarea altor acte normative. |
| **7. Avizarea şi consultarea publică a proiectului** |
| Proiectul de ordin, nota informativă și AIR sunt plasate pe pagina web oficială a Ministerului Agriculturii și Industriei Alimentare, la adresa www.maia.gov.md la rubrica Transparenţă decizională -„Proiecte de documente” și portalul guvernamental - particip.gov.md.Pentru asigurarea consultării, proiectul de ordin, nota informativă și Analiza Impactului de Reglementare au fost examinate de expertul Grupului de lucru cu întocmirea opiniei. Întru implementarea conformă a Procedurii, aceasta a fost elaborată în comun cu specialiștii Agenţiei Naţionale pentru Siguranţa Alimentelor și avizată pozitiv, fapt confirmat prin scrisoarea nr. 01-6/291 din 10.02.2021. Totodată, Procedura a fost supusă expertizei juridice *(scrisoarea nr. 04/7252 din 24.09.2021),* în condițiile pct. 6 din Regulamentul privind expertiza juridică şi înregistrarea de stat a actelor normative departamentale, aprobat prin Hotărârea Guvernului nr. 1104/1997. |
| 8. Constatările expertizei anticorupție. |
| 9. Constatările expertizei de compatibilitate. |

**Secretar de stat Vasile ȘARBAN**

*Ex. Veronica Tertea*

 *Olga Savencov*

 *Tel. 022 204 523*